 ZAŠTITA PRIRODE I KULTURNOG NASLIJEDJA


Osnovni ciljevi prostornog planiranja i regionalnih politika su zajednički sa ostalim evropskim zemljama i područjima. Politika prostornog razvoja treba da doprinese konkurentnosti, efikasnosti i rastu u datim područjima. Takodje, treba da doprinese ekonomskoj i socijalnoh koheziji unutar zemalja i medju njima, da osigura konzervaciju prirodnog i kulturnog nasledja, zaštitu prirodne sredine i da obezbjedi održivost razvoja.

Stanje životne sredine je značajn o poboljšano u toku poslednje decenije. Emisija najvećeg broja polutanta je smanjeno zahvaljujući padu proizvodnje ali isto tako zahvaljujući i restruktuiranju i uvodjenju ekoloških mjera. Ali još uvijek postoji problem ostavštvine iz prošlosti, čišćenje otvorenih i napustenih kopova, industrijskih postrojenja, deponija smeća. Pored toga, dodatno,povile su se i nove opasnosti naročito u ruralnim područjima. Uslovi očuvaja novoprivatizovanih šuma i zaštićenih područja još uvijek nisu u potpunosti jasno definisane, održavanje velikog sistema odvodnjavanjem  i navodnjavanjem nije adekvatno osigurano. Službe koje se bave životnom sredinom moraju da se bore monitoringom manjih ali rasturenih izvora zagadjenja.


Mreža nacionalnih parkova je dobro razvijena u regionu. Poboljšanja su neophodna u oblasti zaštite i primjene zakonskih mijera. Slabije je medjutim, razvijena mreža zaštićenih područja u istočnim zemljama. Zaštićene oblasti su prisutne samo u fragmentima, to su manja i izolovana mjesta i čine rijetke ekološke koriore. Dalje, najvrijedniji prirodni ekosistemi se nalaze u pograničnim oblastima gdje bi zajedničke ili bar koordinisane mjere zaštite i sistemi održavanja bili izuzetno poželjni.

Regioni su veoma bogati kulturnim nasledjem i obuhvataju raznovrsne kulturne pejzaže. Spomenici većine evropskih i umjetničkih perioda se mogu pronaći u regionima. Medjutim, mnogi spomenici su u veoma lošem i zapušteom stanju. Njihova registracija nije svuda u potpunosti obavljena i nije u skladu sa evropskim standardima. Ideološka i nacionalistička posvećenost je ostavila traga. U nekoliko oblasti u istočnim regionima se nastanjuje više nacionalnih grupa sa izraženim i karakterističnim kulturnim nasledjem a tu su i područja koja su ranije bila nastanjena sa nacionalnim i religioznim grupama, koje tu više ne žive. Konzervacija njihovoga kulturnog nasledja je zadatak današnjeg stanovništva.


Politike zemalja istočnih regiona u proteklim decenijama nisu obraćale dovoljno pažnje na životnu sredinu i kulturno-istorijsko nasledje. Ovakav način vodjenja politike nanio je ozbiljne štete u životnoj sredini. Neke od tih šteta imaju dalekosezne poslijedice u vremenskom i prostornom smislu. Danas takve zemlje prolaze koroz period tranzicije čiji trendovi ne mogu a da se ne odraze na budućnost. Sa propašću protekle prirodne strukture u ovom trenutku smanjuje se emisija zagadjenosti ali se ne mogu otkloniti ogromne štete nakupljene u prošlosti. Sa druge strane, pojavio se nov način tretiranja okoline čiji se uticaji tek procijenjuju. Razvoj koji ide na ruku očuvnja životne okoline i prirodnih i kulturnih naslijedja, mora biti podržan od strane politike na svim vidovima, uvodjenjem tehnologije, novih oblika proizvodnje i potrošnje kao uvodjenjem novih institucija, instrumenata i alata. Nova regulativa treba da je skrojena tako da promoviše i forsira održivi razvoj na tržištu i velikom broju privatnih i nezavisnih privrednih učesnika.
Zadaci zaštite životne sredine

Kvalitet zaštite životne sredine je fundamentalni aspkt nacionalnog i regionalnog razvoja. Degradacija struktura i sistema prirodnog okruženja ugrožava: šumarstvo, ribolov, rsurse pitke vode i njeno korištenje, pa čak i poljoprivredne aktivnosti. Zagadjenost vazduha, vode i zemljišta narušava kvalitet ljudskih staništa i životnog okruženja. Neophodne su efektivne politike zaštite životne sredine usmijerene ka dugoročnom razvoju. Poslijednjih deset godina desile su se bitne promjene stanja životne sredine koje odredjuju buduće zadatke i strategije politike zaštite životne sredine. Tokom devedesetih godina znatno je smanjena emisija najštetnijih materija. Ovaj pozitivan razvoj samo je djelimično rezultat efektivnijih ekološkolkih politika država u regionu. Drugi razlog smanjene zagadjenosti je opadanje in dustrijske i poljoprivredne proizvodnje. Poseban pad proizvodnje bilježe grane industrije koje su bile najveći izvori zagadjenosti ( metalurgija, hemijska i industrija gradjevinskih materijala ). U poljoprivredi, upotreba hemikalija( djubriva, pesticida, hebricida ) drastično je manja nego ranije. Ukinut je dio velikih farmi koje ozbiljno zagadjuju zemljište i podzemne vode. 

Nesumljivo, državne mjere poput zatvaranja najopasnih izvora zagadjenja dale su svoj doprinos. Takodje važnu ulogu imala je pomoć i pritisak od strane Evropske unije. U prošlosti manji broj velikih industrijskih postrojenja bio je odgovoran za najveći dio zagadjenosti. Praćenje i sankcionisanje zagadjivanja životne sredine teoretski nije teško ali su postojale značajne političke prepreke. Osim smanjenja postojećeg zagadjenja neophodno je planirati u prošlosti nagomilanu štetnost po životnu sredinu , što znači sredjivanje napuštenih otvorenih rudnih kopova, industrijskih postrojenja i deponija smeća. U nekim zemljama ( Češka Republika, Madjarska, Poljska, Slovačka ) napuštene bivše sovjetske kasarne i vojne baze su ozbiljno zagadjene. 

Velika područja sa ozbiljnim problemima zagadjenja i upravljanja prirodnim resursima su često pogranični reoni koji zahtjevaju medjunarodnu saradnju. Medjugranična kohezija u održavanju kvaliteta prirodnog okruženja i medjudržavno kreiranje politike zaštite životne sredine su neizbježni. Zapadni vjetrovi proširuju štetne misije na istok, zagadjene vode teku od uzvodnih ka nizvodim zemljama. Ovi osnovni geografski faktori čine da ekološka situacija u zahvaćenim zemljama ima povezujući karakter na medjudržavnom nivou. 


Sve veći uticaj evropskih politika zaštite životne sredine na kreiranju nacionalnih politika stimulisati će i usmjeravati postojeće napore zemalja zainteresovanih za članstvo Evropske unije. U procesu prilagodjavanja ekološkim zakonima i propisima u Evropskoj uniji doći će do trajnog insistiranja na značaju zaštite životne sredine u okviru nacionalnog zakonodavstva. Po nekad se pominju zastrašujuće novčane sume koje su potrebne da bi se dostigli ekološki standardi Evropske unije. Zahtijevane investicije su zaista velike ali će njihov najveći dio ostvariti privatni subjekti tokom strukturnih promjena: stari automobili će biti zamijenjeni novim, stara oprema će biti otpisana a nova instalirana. Poslijednjih deset godina pokazuju se uticaji strukturnih promjena na unapredjenje životne sredine. Postoji medjutim mnogo teži zadatak a to je promjena društvenog stava prema životnom okruženju. Zagadjenje najvećim dijelom nije posledica prljavih tehnologija već ljudskog nemara, kršenja ekoloških propisa i nedovoljnog napora da se životna sredina očuva. 

Smjernice politike razvoja životne sredine
· Nacionalni programi treba da budu usmjereni na rješavanje najalarmantnijih problema životne sredine. Nova situacija zahtijeva nove vrste regulativnih, administrativnih i zakonskih procedura. U mnogim zemljama zakonske regulative još uvijek nisu potpuno prilagodjene novonastaloj situaciji.
· Javlja se potreba povećanja cijena energije i standarda zaštite životne sredine posebno u domenu saobraćaja

· Procjena ekoloških uticaja mora imati u obavezi razradu većih projekata razvoja zbog jasnih znakova ekološkog menadžmenta u postupcima državne uprave, lokalnih  i regionalnih vlasti

· Planovi nacionalne zaštite životne sredine inspirisani su idejom o održivom razvoju koja  mora biti uzeta u razmatranje regulisanjem kvantitativnih ciljeva obavezne zaštite kao i kvalitativnih neobavezujućih ciljeva. Državne i regionalne vlade treba da pruže politiku otvorenog ekonomskog podstreka za aktivnosti koje utiču na prirodnu sredinu. Ovo ponovo iziskuje odredjene promjene, zahtijeva više decentralizovanu upravu i administraciju zaštite životne sredine. Uloga nevladinih subjekata mora biti pojačana kao  i inicijativa lokalnih i regionalnih vlasti.

· Najveći izazovi se odnose na mogućnosti nacionalnih, regionalnih i lokalnih administracija i samouprava da promjene zahtjeve ekoloških politika i standarda Evropske unije. Značajna modernizacija administracije je neophodna da bi bila u stanju da se nosi za zahtjevima ponudjenim od strane Evropske unije i ostalih lokalnih i reginalnih uprava.

· Transnacionalna kooperacija je naročito neophodna u slučajevima postojanja velikih rezervi zajedničkih resursa i ekološko prirodnih-kulturnih vrijednosti, kao što su Jadransko i Crno more, Alpi i Karpati.

· Potrebno je uložiti velike napore u edukaciji i lokalnim inicijativama da bi se promjenila svijest ljudi u odnosu na neposrednu životnu sredinu.

Upravljanje prirodnim naslijedjem

Naslijedje prirode je suštinska komponenta u životnoj sredine. Biodiverzitet i prirodno naslijedje uglavnom su subjekti raznolikosti neprijateljskih uticaja industrijalizacije, intenzivne poljoprivrede, saobraćaja i urbanizacije kao i intenzivnog turizma. Efektivne konzervatorske politike imaju za cilj održavanje biodiverzifikacije i zaštite prirodnog naslijedja, što je ključna tačka bilo koje agende dugoročnog održivog razvoja. Alpske i sup-alpske vegetacione zajednice, jedinstvene šume, močvare i jezera, šumovite riječne obale duž Dunava i manjih rijeka, piješcane dine, jedinstvena staništa duž crnomorske i jadranske obale čine veoma bogat mozaik prirodnog naslijedja u ovom dijelu Evrope. 


Medjutim, u svakoj zemlji posebno postoje ozbiljni problemi očuvanja prirodnog naslijedja i narušavanja jedinstvenih staništa i pejzaža. Institucije koje se bave konzervacijom najvrijednijih dijelova prirodnog naslijedja već postoje. U istočnom području Evrope razvijena je široka mreža nacionalnih parkova. Udio nacionalnih parkova unutar državnog područja znatno je veći u istočnim zemljama nego u zapadnom dijelu Evrope. Medjutim, upravljanje i održavanje nacionalnih parkova ne pokriva u željenoj mjeri sva područja. 


Manje je razgranata mreža zaštićenih kulturnih pejzaža. Oblasti gušće ljudske aktivnosti zahtijevaju kompleksniju regulaciju i praćenje. Zaštita kulturnih pejzaža u zapadnim zemljama sačinjava velike dijelove zaštićenih područja dok u istočnim zemljama taj udio je mnogo manji a u pojedinim zemljama ( Moldavija, Rumunija, Bugarska ) skoro da ne postoji. 

Posebna pažnja mora se obratiti područjima gdje su vrijedni prirodni ekosistemi, ekološki osjetljive oblasti ili kulturni predjeli ugroženi poplavama, sušama, erozijom, požarima, zemljotresima i klizištima. Područja koja su izložena ovim opasnostima treba identifikovati, registrovati a neophodno je razraditi adekvatnu kultivaciju, gradnju, zaštitu i regulativu u slučaju opasnosti. Denacionalizacija ( privatizacija ) zemljišta je novi izazov zaštite prirodnog naslijedja. Neka područja koja su prethodnih decenija potpisani kao pejzaži pod zaštitom ili kao drugi oblici područja pod zaštitom, vraćena su prvobitnim vlasnicima ili njihovim potomcima. Većina vlada ne raspolaže neophodnim legalnim i finansijskim mjerama koje bi motivisale i forsirale nove vlasnike da kultivišu takva područja u skladu sa ciljevima zaštite prirode. 

Veliki dio ekosistema nalazi se u pograničnim zonama. Granice se tradicionalno postavljaju duž rijeka i planinskih vijenaca kao najpogodnijih mjesta za razvoj ovakvog sistema. Pri tome su granice nekoliko decenija, posebno zapadne granice istočnih zemalja bila zabranjena područja za turizam, putovanja i privredne aktivnosti. Za to vrijeme ekosistemi su bili netaknuti i mogli su neometano da se razvijaju.


Velike poplavne katastrofe prouzrokovale su silne štete uključujući i ljudske žrtve ( kao jedan slučaj bilježi se ljeto 1997 u području rijeke Odra). Da bi se smanjile slične katastrofe, demonstracije mjere zaštita od poplava su medjudržavni zadatak. Neophodno je dugoročno upravljanje svim poplavom ugroženim područjima. Podjednako važan je zadatak, i to državnog karaktera, smanjenja ( prevencije ) sušenja. 

Smjernice politike razvoja prirodnog naslijedja

· Mreža nacionalnih parkova u nekim područjima čini se dobro formirana. Iz tog razloga postoji potreba da se u budućnosti usmjere na brigu o primjenjivanju regulativa i proširivanje zaštite na druga područja naročito na zaštitu kulturnih pejzaža. 

· Otkupljivanje privatnog zemljišta od lokalne, regionalne i centralne vlade ili nevladinih organizacija mora biti uzeto u obzir da bi bila olakšana primjena zaštitnih propisa. Odredjena količina budžetskog fonda treba da bude namijenjena ovim svrhama.

· Preporučuje se formiranje zaštite prirode u pograničnim zonama.

· Medjudržavni programi zaštite od poplava moraju imenovati one oblasti u specifičnim priobalnim dijelovima rijeke koji su najugroženiji od poplava.Postojeće rizike od poplava treba smanjiti posebnim mjerama prostornog planiranja i korišćenja zemljišta u oblasti poljoprivrede, šumarstva, urbanističkog planiranja i vodosnabdijevanja. Povezani i sveobuhvatni medjudržavni planovi moraju biti razradjeni za čitavu ugroženu oblast kao i definisani instrumenti zahtjeva i povećani troškovi primjene predloženih mjera. 

Upravljanje kulturnim naslijedjem


Kulturno naslijedje predstavlja koncepciju koja slijedi arhitektonsko naslijedje i koja ne bi trebala da je opterećana prošlošću. To je ugaoni kamen regionalnog, nacionalnog i evropskog identiteta. U skladu sa tim prostorno planiranje treba da pridje ovom pitanju na kompleksan način. 


Rimska, venecijanska, vizantijsko-pravoslavna, otomanska kultura kao i glavne epohe zapadno-hrišćanske i jevrejske umjetnosti su u većoj ili manjoj mjeri prisutni u svim zemljama Centralne i Jugoistočne Evrope. Dijelovi ovih kultura obilježenih značajnim djelima pružaju brojne mogućn osti za medjudržavnu saradnju u oblasti primjene zajedničkih aktivnosti nad kulturnim naslijedjem kao i njihovim iskorišćavanjem za riješavanje pitanja prostornog razvoja npr.u turizmu i atraktivnog ulaganja u njega.


Poslednjih decenija iako je rijetko uništavanje spomenika i crkvi ( izuzev u Albaniji, Sovjetskom Savezu a kasnije i ratom na Balkanu ) nanijeto je mnogo štete istorijskom i kulturnom naslijedju, neadekvatnim korišćenjem i nemarnim postupanjem. Urbanističko planiranje i gradjevinarstvo misleći samo na izgradnju velikih strambenih površina, velikih trgova i širokih bulevara, uništili su mnoge elemente kulturnog naslijedja. Pojedina područja naseljavalo je više od jedne nacije, sa različitom kulturnom zaostavštinom kao što su pojedine oblasti u prošlosti bile naseljene nacionalnim i vjerskim grupama koje tamo više ne postoje. Očuvanje njihovog kulturnog naslijedja zadatak je sadašnjih stanovnika.


Većina zemalja je tokom većeg dijela svoje istorije imala ruralno i poljoprivredno društvo. Zbog toga su ruralna i seoska kulturna baština podjednako važna kao i urbana. Zaštita i povećanje vrijednosti kulturnog naslijedja postaće važni resursi u turizmu, što se vidi iz pojačanog interesovanja za turističkim aranžmanima koji u svoje ture uključuju umjetničke gradove i centre arhitektonskih, istorijskih i spomeničkih zanimljivosti.


U ovom trenutku identifikacija, zaštita i povećanja vrijednosti kulturnog naslijedja nije uvijek orijentisano ka zajedničkim, jednoglasnim i strogo naučnim, tehničkim i administrativnim direktivama. Ove razlike nalaze se prvo u metodologiji i identifikaciji uvršćavanja spomenika koji su razmatrani kao dio istorijskog, arhitektonskog, arheološkog i spomeničkog naslijedja. Razlika je i u profilu i nadležnosti vladinih institucija ( na državnom i regionalnom nivou ) koji su odgovorni za ovaj posao. Razlike su i u metodama praćenja i pridržavanja obaveza utvrdjenih zakonski propisanom zaštitom.


Dijelu kulturnog i umjetničkog bogatsva u ovom trenutku prijeti opasnost od šteta načinjenih neumornim i nedovoljno regulisanim procesima transformacije ka tržišnoj privredi ( uništavanje i krijumčarenje umjetničkih predmeta). Najteži problem za rješavanje uglavnom je raspoloživost finansijskih sredstava. Zato je ključno identifikovati jasno definisana područja interesovanja i programe gdje se očekuje jak ekonomski preokret (ponovno korišćenje zgrada koje imaju pravu vrijednost i time opravdavaju troškove restauracije, mogućnost ubiranja prihoda od turizma itd. ). Mnoge spomenikei područja UNESCO je proglasio kao svjetsko naslijedje. Značenje takve deklaracije važno je u praktičnom smislu kao i za efektivnost poboljšanja i stvaranja imidža područja.

Smjernice politike razvoja kulturnog naslijedja
· Zaštita istorijskog, arhitektonskog, arheološkog i spomeničkog naslijedja bazirana je na važnim političkim i ekonomskim činjenicama a ne samo u kulturnom smislu. Ova zaštita zahtijeva odgovarajuće pravne instrumente i razmatranje ciljeva u prostornom planiranju na različitim nivoima. 

· Efektivna zaštita i program povećanja vrijednosti zahtijevaju ozbiljno istraživanje i zdrave administrativne kriterijume u cilju identifikacije i prepoznavanja tački koje predstavljaju istorijsko, arheološko i umjetničko naslijedje. Tehnička i naučna pouzdanost restauratorskih gradova i administrativna transparentnost  zaštite i poboljšanja, sačinjavaju neophodne zahtjeve za obezbjedjenju korektnost u svim intervencijama. Legalne regulative ( propise ) treba postepeno pomjerati sa zaštite pojedinačnih spomenika na kulturne zajednice i pejzaže.

· U svim zemljama zakonska i profesionalna uredjenja su potrebna da zaštite ugled i sjećanja na sve nacije i nacionalnosti, etničke i religiozne grupe koje su stvorile jedinstveno kulturno naslijedje. 

· Zajednička medjudržavna intervencija u cilju povećanja „kulturnih pravaca“ može u isto vrijeme da obezbjedi zaštitu specifičnosti različitih zajednica i podcijenjenih sadašnjih zajedničkih vrijednosti. Primjeri za to su: rimski, vizantijski, venecijanski, jevrejski, otomanski ili njemački pravci. 
· Seoska arhitektura, folklorna umjetnost i priprema umjetničkih objekata za svakodnevnu upotrebu može da posluži kao ekonomska osnova zajednice i kao instrument lokalnog i regionalnog identiteta izgradnje.

· Zakonska zaštita prirodnih i kulturnih vrijednosti je važna i neophodna mjera ali ovakva zaštita ne može imati svoj uticaj na sve vrijednosti. Obrazovanje, efikasnije proslijdjivanje relevantnih informacija treba da doprinese društvenom stavu i poštovanju prirodnih i kulturnih vrijednosti.

· Povratak zdrave privrede zajedno sa razvojem turističkih resursa je prilika za opravdanje ulaganja javnog budžetskog fonda i privatnih investicija u sve svrhe. Ova ulaganja treba da budu definisana ugovorima, a uvažene vlasti treba da imaju u ostvarenju svojih zadataka sistematičnu kontrolu i nadgledanje.

· Uprkos isključivosti UNESCO –vih deklaracija prikladno je istrajati na neophodnim predugovorima kako bi se kreirale nove deklaracije ali je prije svega potrebno uvažavanje postojećih smjernica. 


Ovaj dio izlaganja odnosio se na opšti dio zaštite prirode i kulturnog naslijedja a u slijedećem dijelu govori se o tome kako priroda i kulturno naslijedje jedne države, konkretno Crne Gore utiče na razvoj turizma.

Pristup upoznavanju i uživanju kulturnog naslijedja treba promovisati kao faktor od presudnog značaja za lično i kolektivno ispunjenje. Veza sa kulturnim naslijedjem omogućava pojedincima da nadju svoje mijesto u vlastitom istorijskom, socijalnom i kulturnom  okruženju. To važi za kulturno naslijedje u najširen smislu, uključujući kulturne predjele, pokretno i nematerijlno naslijedje.


Znanje o kulturnom naslijedju treba propagirati na lokalnom, regionalnom, nacionalnom i medjunarodnom nivou, i isticati elemente koji odražavaju, kako jedinstvo Evrope tako i raznovrsnost njenih kulturnih identiteta.Svestrano razumijevanje vrijednosti naslijedja dovodi do poštovanja raznovrsnosti, tolerancije i sposobnosti prevazilaženja razlika. Novi koncept zajedničkog kulturnog naslijedja treba da podstakne pojedince i zajednice da preuzmu zajedničku odgovornost za njegovo očuvanje, bez obzira na fizički položaj ili tekući politički kontekst tog naslijedja.

Odgovorne državne vlasti imaju obavezu sprovodjenja mijera za naučno prepoznavanje i zakonsku zaštitu naslijedja. One takodje treba da osmisle dinamične  strategije očuvanja koje mobilišu ekonomski potencijal naslijedja radi obnove urbanih područja i ruralnog razvoja. Doprinos kultutnog naslijedja lokalnom razvoju neće biti evidentan samo u neposrednom uticaju na ekonomiju i zapošljavanje u mnogim granama dijelatnosti već i u velikom broju neposrednih koristi za cijelu zajednicu.

S obzirom na to da kulturno i prirodno naslijedje predstavljaju životno okruženje ljudi mor se sprovesti kombinovana skcija za njihovu zajedničku zaštitu, u kontekstu medjunarodnog ekološkog pristupa upravljanju prostorom. Neophodno je uskladiti politike za zaštitu naslijedja i politike prostornog planiranja.


Korišćenje kulturnog naslijedja kao resursa mora biti dio procesa planiranja održivog razvoja, utvrdivši ograničenja koja se odnose na upotrebu neobnovljivih resursa. Da bi smo ovo bogatstvo prenijeli na buduće generacije na način koji čuva autentičnost naslijedja potrebno je da svi uključeni akteri iz državnog i privatnog sektora usvoje načine dijelovanja saglasne sa životnom sredinom. Očuvanje kulturnog naslijedja pomaže da se preciznije definišu održivi obrasci proizvodnje i potrošnje, oslanjajući se na razumno upravljanje prostorom i resursima, ekonomijom i energijom, reciklažom materijala i otpada.

Osjećanje neophodnosti ozbiljnije zaštite prirode u Crnoj Gori osjetilo se tek u poslednjih nekoliko decenija. Tada je opšti razvoj nauke i kulture stigao do tog stepana da su se odnosi u prirodi mogli znatno bolje sagledati u njihovoj složenosti takodje, mogle su se sagledati posledice neplanskog i neracionalnog odnosa čovjeka prema prirodnoj sredini i prema iskorišćavanju žive i nežive prirode. 

Crna Gora, iako mala i malo poznata u svjetu uložila je velike napore za odbranu prirode ovog djela planete Zemlje i tako se deklarisala kao prva ekološka država u svijetu. Crna Gora se opredjelila da te svoje ekološke napore potvrdi i ozvaniči donošenjem Deklaracije o ekološkoj državi, 20.Septembar 1991 godine. Ova Deklaracija je u junu mjesecu 1992 predstavljena na Konferenciji Ujedinjenih nacija o životnoj sredini i razvoju koja je održana u Rio de Žaneiru i time je Skupština Republike Crne Gore obavezala sve generacije da se prema prirodi odnose kao prema izvoru zdravlja i posvećuju se njenoj zaštiti u ime sopstvenog opstanka i budućnosti potomstva. To posebno obavezuje korisnike prirodnih dobara i resursa da obezbjedjuju trajnost njihovog korišćenja i održavanja ekološke ravnopravnosti.


Ovo ekološko opredjeljenje potvrdjeno je i republičkim Ustavom iz 1992 godine gdje je u prvom članu utvrdjena odredba da je Crna Gora „demokratska, socijalna i ekološka država“. Zahvaljujući svojoj dobro očuvanoj, raznovrsnoj i izuzetno atraktivnoj prirodi, Crna Gora je imala razloge da se deklariše kao ekološka država. To je medjutim i cijena njenog relativno zaostalog razvoja ali zbog toga ona nema namjeru da ostane zarobljenik prošlosti već je namjerna da te očuvanje prirodne vrijednosti plasira kao veliku prednost i zalogu svoje budućnosti, prije svega kroz turizam.

Ovaj državni koncept Crna Gora postepeno razvija u konkretne projekte, privredne i društvene. Razvojni projekti se zasnivaju na modelu „održivog razvoja“ a on podrazumjeva održavanje ravnoteže privrednog razvoja sa prirodom. Ekološki državni koncept je segmentirano organizovan i selektivno se razradjuje nizom konkretnih ekoloških projekata. Za njega je najvažniji da bude stručno autoritativan i upravno obavezujući kako bi mogao da bude osnova normativnih i operativnih stručnih aktivnosti. Neki segmenti ovog koncepta se već realizuju a neki razradjuju.


Medju prvim značajnijim dokumentima iz ovog koncepta su inovirani Prostorni plan Republike i Zakon o životnoj sredini koji je donesen 1996 godine. U njemu su utvrdjeni politika i obaveze Republike i drugih subjekata, sankcije i druge obaveze usmjerene na očuvanje i poboljšanje kvaliteta životne sredine. Zakon je ustanovio i posebno važnu obavezu a to je donošenje Programa zaštite životne sredine tj. Ekološki program. Taj program plasira pravce i oblike primjene ekoloških principa i obaveze svih djelatnosti prema zaštiti prirode, životne sredine i korišćenja resursa takodje, ukazuje na potrebe prestruktuiranja pojedinih dijelova privrede uvodjenjem ekološki čistijih i savremenijih tehnologija, ukazuje i na uslove finansiranja, moguće kompenzacije i druge podsticajne mjere Republike za ekološke troškove i eventualno smenjene ekonomske koristi odredjenih privrednih subjekata. Ovaj studijsko-programski dokument usvojila je Vlada Crne Gore u proljeće 2001 godine.

Navedenim studijskim programom i Zakonom, doslijedno se primjenjuje koncept održivog razvoja u privredi, održivo ( trajno ) korišćenje resursa, poštuje se ekološki kapacitet date sredine i održavanje vitalnih elemenata biodiverziteta. Takodje, da se čuva i štiti od zagadjivanja, degradacije i razaranja:zemljište, voda i vazduh  i da se propisima utvrdjuju granične vrijednosti dopuštenog zagadjivanja životne sredine i strogo sankcionišu prekoračenja propisanih vrijednosti i drugih propisanih normi.


Od velike važnosti je da se u sistem obrazovanja i vaspitanja i u institucijama kulture i javnog informisanja, mora razvijati svijest o nužnosti očuvanja i unapredjivanja prirode i životne sredine. Cilj je da se lična i društvena svijest podiže na viši nivo ekološke kulture, do ekologizacije društvenog ponašanja prema prirodi i životnoj sredini. 


 Turizam je jedna od privrednih i kultoroloških djelatnosti čijem prosperitetu će najviše doprinositi  ekološki dobro očuvana prirodna sredina i dobro organizovana država. Što je njena priroda očuvanija, raznovrsnija i atraktivnija utoliko je značajniji motiv turističkih kretanja i interesantnija destinacija savremenog medjenarodnog turizma a ekološki motivisane destinacije biće sve češće i popularnije u budućnosti. Zbog ostvarivanja neposrednog kontakta sa domaćom sredinom turizam može  najbolje da afirmiše ideju i stvarnost ekološke države ali i da je devalvira ako se ta ideja u praktičnom životu ne primjenjuje.


Proklamacija i popularizacija ekološke države Crne Gore za turizam ima višestruki značaj koji se može svesti na:

· opšti (posredni)

· pretežno popularizatorski

· neposredni sa direktnim efektima.


Posredni značaj koncepta ekološke države proističe iz jedne ustaljene zakonitosti u turizmu, da je svaka zemlja koja je tražila prosperitet preko razvoja turizma prešla do afirmacije dug put organizovanog i strpljevog promovisanja svojih turističkih potencijala i ponude na medjunarodnom turističkom tržištu.Crna Gora je tu razvojnu fazu bila uspješno savladala još u bivšoj Jugoslaviji ali na žalost, posle svih promjena u proteklim godinama potrebno je nanovo osvajati mjesto na turističkom tržištu. 

Popularizacijom koncepta ekološke države Crna Gora se nanovo i na nov način predstavlja turističkoj Evropi. Ona posredno predstavlja i svoje eko-turističke potencijale i skreće pažnju na svoj turistički rejting. Poznato je da se evropska turistička tražnja zakonito sve više usmjerava prema ekološki najpovoljnijim turističkim destinacijama a postoje dobri tržišni izgledi da Crna Gora vrlo brzo obnovi i učvrsti ekološko-turističku poziciju. Naravno, u tome će uspjeti ukoliko se bude organizovala da što uspješnije osavremjenjuje i upotpunjuje svoju turističku ponudu.


Za turizam je medjutim najznačajnije uspješno vodjenje ekološke politike. To naravno zahtijeva i podizanje opšteg nivoa ekološke kulture gradjana koja se posredno vrlo jasno odražava na nivo turističkih usluga i na turistički proizvog svakog turističkog mjesta. Time će sigurno sve više dobijati na značaju turistička mjesta i regije većih ekološko-rekreativnih kapaciteta a to su zelene oaze, što znači sve veće pomijeranje turističke tražnje prema mjestima planinskog turizma.


Neposredni značaj koncepta Crna Gora odnosi se na ekološke mjere i aktivnosti na obezbjedjivanju čistog priobalnog mora, na zaštiti i urednom održavanju plaže, zelenih površina i ambijenata turističkih mjesta, izletišta, vidikovca i predjela reprezentativnih pejzaža. Zatim, mjere zaš’tite i aktivnosti na održavanju iskonske čistoće izvora,vrela, planinskih i riječnih tokova i jezera kao i popularizacija njihove zaštite i očuvanja za rekreaciju i turizam jer su to ekološki i turistički biseri prirode i visoko vrijedni turistički motivi.


Primarne eko-turističke vrijednosti su toplo Jadransko more i njegove u Evropi najljepše plaže, zatim evropski značajno Skradarsko jezero, kanjoni, gorostasni vjenci visokih planina, blizu četrdeset planinskih jezera, brojna kraška vrela i drugi objekti. To su dakle najznačajniji eko-turistički potencijali i objekti turističke ponude. Pa se prema tome njihova zaštita, unapredjivanje i održivo turističko korišćenje od najneposrednijeg turističkog značaja pa je zato nužna njihova doslijedna ekološka zaštita od turističkog uništavanja.


Ovaj koncept predstavlja dugoročnu ekološki usmjerenu viziju društveno-ekonomskog razvoja, osnovu ekološkog planiranja i opšti podsticaj razvoju ekološkog ponašanja i ekoloških pokreta koji se umnožavaju ali se njegova uloga i dometi ne bi smjeli marginalizovati a takve tendencije su na žalost, već prisutne. A zapravo, koliko bude ubrzavan tempo privrednog razvoja i koliko će Crna Gora napredovati u ekologizaciji privrednog i društvenog razvoja utoliko će više jačati njene eko-turističke pozicije na medjunarodnom turističkom tržištu. I obrnuto, ako dodje do tihog napuštanja ovog koncepta to će se sigurno nepovoljno odraziti na turističku promociju Crne Gore na medjunarodnom tržištu. 

Kada se posmatra primjena ovog ekološkog projekta moraju se imati u vidu materijalne mogućnosti države tj. koliko je država u mogućnosti da iz materijalnih razloga uporno i organizovano podržava njihov razvoj. Današnje materijalne mogućnosti su vrlo nepovoljne jer je projekat vrlo skup i generacijski dugoročan. Siromašnija nacionalna privreda ne bi mogla, bez neposredne pomoći finansijskih fondova iz sistema Ujedinjenih Nacija, Evropske Unije i drugih medjunarodnih grupacija, uspješno da izvodi ovakav koncept. Ali zbog opšteg značaja i popularnosti sam projekat ima izvjesnu medjunarodnu materijalnu podršku.


Od posebne je važnosti da se ukaže na značaj zaštićene prirodne baštine za proglašenje ekološke zemlje kao i za sam turizam Crne Gore. Npr.Durmitor i Kotor sa Bokokotorskim zalivom upisani su u Listu svjetske baštine UNESCO-a, bazen kanjona Tare u Spisak objekata Biosfere UNESCO-a i Skadarsko jezero u Listu močvara  po Ramsarskoj Konvenciji.


Na prostorima današnje Crne Gore, na raskrsnici važnih puteva i na poprištu značajnijih istorijskih zbivanja, na razmedji istočnog i zapadnog svijeta u dugom nizu godina, vjekova i milenijuma nastajale su, razvijale, sazrijevale i propadale brojne kulture od kojih su one koje su snagom svog sadržaja opstajale. 

Prema tome, iz svih razdoblja istorijskog razvoja Crne Gore ostali su zapaženi tragovi materijalne kulture. Kod njih su vidne regionalne specifičnosti uzrokovane geografskim položajem, reljefom i klimom, društvenim okolnostima u kojima su nastajali i drugi faktori. Ovo kulturno naslijedje Crne Gore posmatrano kulturno-istorijske spomenike, etnografske i arheološke vrijednosti, ruralna i urbana naselja i savremena umjetnička ostvarenja doprinose kompleksnom razvoju turizma, odnosno čine boravak turista bogatijim i sadržajnijim.


Na teritoriji Crne Gore koja predstavlja skup prirodnih bogatstava i rijetkosti postoje četiri prostora koja su proglašena zaštićenim  na principima zaštite prirode  i kojima je dat karakter nacionalnog parka. To su prostori Lovćena, Biogradske gore, Durmitora i Skadarskog jezera. Nacionalni parkovi imaju veliki značaj za razvoj turizma pored atraktivnih svojstava parkova na masovnost posjete ovih područja utiče i njihova kulturna funkcija koja pruža mogućnosti kulturnog doživljavanja, od upoznavanja prirodnih fenomena, kulturnih i istorijskih spomenika, etnosocijalnih karakteristika do niza psihofizičkih smirujućih djelovanja.

Odredbom zakona o nacionalnim parkovima pitanje upravljanja ovih prirodnih prostora riješeno je osnivanjem samoupravnih interesnih zajednica za Nacionalne parkove. Zakon o nacionalnim parkovima Crne Gore predstavja pravnu i političku-ekonomsku kategoriju koja se izuzetno dobro uklapa u zahtjeve zaštite, uredjenja i upravljanja ovih najvrijednijih nacionalnih dobara.


Najvažnije antropogene turističke vrijednoti Crne Gore koje svojim značajem i po umjetničkom domenu zauzimaju vidno mjesto u grupi najvećih evropskih kulturnih ostvarenja su : grad Kotor, antička Budva, Stari Bar, Ulcinj, Pivski manastir, manastir Savina, Reževići, Cetinjski manastir i Biljarda, manastir Ostrog, manastir Morača, Djurdjevi stupovi i mnogi drugi. 


Ove spomeničke dragocjenosti po atraktivnosti dejstva su uglavnom samostalne i komplementarne turističke vrijednosti.Na žalost još uvijek nisu pronadjene adekvatne forme njihovog boljeg prezentovanja posjetiocima a turistički promet svodi se na kratke obilaske. Medjutim, oni su sa svojom bližom okolinom privlačni ne samo kao kulturno-istorijski spomenici već i kao ambijentalno-pejzažne vrijednosti sa mogućnostima razvoja kulturnog, stacioniranog, izletničkog, manifestacionog, zdravstveno-rekreativnog i drugog oblika turističkog prometa.

